CELEX: 62008CB0062
Language: el
Date: 2009-02-19 00:00:00
Title: Υπόθεση C-62/08: Διάταξη του Δικαστηρίου (δεύτερο τμήμα) της 19ης Φεβρουαρίου 2009 [αίτηση του Hof van Cassatie van België (Βέλγιο) για την έκδοση προδικαστικής αποφάσεως] — UDV North America Inc. κατά Brandtraders NV [Άρθρο 104, παράγραφος 3, δεύτερο εδάφιο, του Κανονισμού Διαδικασίας του Δικαστηρίου — Κοινοτικό σήμα — Κανονισμός (ΕΚ) 40/94 — Άρθρο 9, παράγραφοι 1, στοιχείο α', και 2, στοιχείο δ' — Δικαίωμα του δικαιούχου καταχωρισμένου σήματος να απαγορεύσει σε τρίτον τη χρήση σημείου πανομοιότυπου με το σήμα — Έννοια του όρου χρήση — Χρήση από εμπορικό μεσάζοντα ενός σημείου πανομοιότυπου με το σήμα σε εμπορικά έγγραφα — Μεσάζων ο οποίος ενεργεί ιδίω ονόματι αλλά για λογαριασμό του πωλητή]

16.5.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 113/16
            
         Διάταξη του Δικαστηρίου (δεύτερο τμήμα) της 19ης Φεβρουαρίου 2009 [αίτηση του Hof van Cassatie van België (Βέλγιο) για την έκδοση προδικαστικής αποφάσεως] — UDV North America Inc. κατά Brandtraders NV
   (Υπόθεση C-62/08) (1)
   
   (Άρθρο 104, παράγραφος 3, δεύτερο εδάφιο, του Κανονισμού Διαδικασίας του Δικαστηρίου - Κοινοτικό σήμα - Κανονισμός (ΕΚ) 40/94 - Άρθρο 9, παράγραφοι 1, στοιχείο α', και 2, στοιχείο δ' - Δικαίωμα του δικαιούχου καταχωρισμένου σήματος να απαγορεύσει σε τρίτον τη χρήση σημείου πανομοιότυπου με το σήμα - Έννοια του όρου «χρήση» - Χρήση από εμπορικό μεσάζοντα ενός σημείου πανομοιότυπου με το σήμα σε εμπορικά έγγραφα - Μεσάζων ο οποίος ενεργεί ιδίω ονόματι αλλά για λογαριασμό του πωλητή)
   2009/C 113/31
   Γλώσσα διαδικασίας: η ολλανδική
   
      Αιτούν δικαστήριο
   
   Hof van Cassatie van België
   
      Διάδικοι
   
   UDV North America Inc
   κατά
   Brandtraders NV
   
      Αντικείμενο
   
   Αίτηση εκδόσεως προδικαστικής αποφάσεως — Hof van Cassatie van België — Ερμηνεία του άρθρου 9, παράγραφοι 1 και 2, στοιχείο δ', του κανονισμού (ΕΚ) 40/94 του Συμβουλίου, της 20ής Δεκεμβρίου 1993, για το κοινοτικό σήμα (EE 1994, L 11, σ. 1) — Δικαίωμα του δικαιούχου σήματος να εναντιωθεί στη χρήση του από τρίτον — Έννοια της χρήσεως του σήματος
   
      Διατακτικό
   
   Η «χρήση» κατά την έννοια του άρθρου 9, παράγραφος 1, στοιχείο α', και παράγραφος 2, στοιχείο δ', του κανονισμού (ΕΚ) 40/94 του Συμβουλίου, της 20ής Δεκεμβρίου 1993, για το κοινοτικό σήμα, αφορά και μια κατάσταση, όπως αυτή της υποθέσεως της κύριας δίκης, στην οποία ένας εμπορικός μεσάζων που ενεργεί ιδίω ονόματι, αλλά για λογαριασμό του πωλητή και, επομένως, όχι ως ενδιαφερόμενο μέρος σε μια πώληση εμπορευμάτων με την οποία αναλαμβάνει ο ίδιος ενοχική υποχρέωση, χρησιμοποιεί σε έγγραφα της επιχειρήσεώς του σημείο που είναι πανομοιότυπο με κοινοτικό σήμα, για υπηρεσίες ή προϊόντα πανομοιότυπα με εκείνα για τα οποία έχει καταχωριστεί το σήμα αυτό.
   
      (1)  ΕΕ C 107 της 26.4.2008.